Document ID: /fineweb-2-swissfilter-quality_10-filterrobots/filtered/00093.jsonl.gz/40

Ένα από τα κυριότερα αξιοθέτα των Βρυξελλών είναι το Atomium. Κατασκευάστηκε για την παγκόσμια έκθεση των Βρυξελλών Expo '58 αλλά επειδή έγινε αμέσως πολύ δημοφιλες παρέμεινε και χαρακτηρίζει, μαζί με το Manneken-Pis, την πόλη. Είναι ένα ξεχωριστό μνημείο, ούτε πύργος ούτε πυραμίδα, μία ιδιαίτερη κατασκευή.
|Το Atomium μια συνεφιασμένη μέρα|
Για να φτάσει κανείς παίρνει το Μετρό γραμμή 6 με κατεύθυνση προς Roi Baudouin κατεβαίνει στον προτελευταίο σταθμό Heysel. Γενική είσοδος 11 ευρώ (δεν ξέρω αν αξίζει...). Φτιάχτηκε ως προσωρινή κατασκευή, ενός εξαμήνου το 1958, αλλά ήρθε για να μείνει. Το 2006 ανακαινίστηκε πλήρως.
|Από άλλη οπτική γωνία|
Αναπαριστά ένα άτομο σιδήρου, έχει εννέα σφαίρες από ατσάλι καθεμία διαμέτρου 18 μέτρων, το ύψος του φτάνει τα 102 μέτρα και το βάρος του σήμερα 2.500 τόνους.
Υπάρχει εστιατόριο, πανόραμα - παρατηρητήριο με θέα τις Βρυξέλλες, εκθεσιακοί χώροι και πωλητήριο.
|Στο σταθμό του μετρό Heysel ο Charlie Chaplin καθρεφτίζεται...|
Στην περιοχή υπάρχει και το περίφημο στάδιο Heysel, το πάρκο mini Europe, ένας πολυκινηματογράφος και συνεδριακό κένρrο.